2023.2.23.
HU
Az Európai Unió Hivatalos Lapja
L 58/1625
BIZOTTSÁG FORRÁSBEVONÁSI ÉS HITELEZÉSI MŰVELETEK – AZ UNIÓ KÖLTSÉGVETÉSE ÁLTAL GARANTÁLT FORRÁSBEVONÁSI ÉS HITELEZÉSI MŰVELETEK (TÁJÉKOZTATÁSKÉPPEN)
VII.
KÖZÉP- ÉS KELET-EURÓPA, ILLETVE A FÜGGETLEN ÁLLAMOK KÖZÖSSÉGE ORSZÁGAIBAN TALÁLHATÓ ATOMERŐMŰVEK HATÉKONYSÁGÁNAK ÉS BIZTONSÁGÁNAK FEJLESZTÉSE CÉLJÁBÓL AZ EURATOM ÁLTAL FELVETT KÖLCSÖNÖKRE VONATKOZÓ EURÓPAI UNIÓS GARANCIA 1.
Jogalap
A Tanács 77/270/Euratom határozata (1977.
március 29.) az atomerőművek finanszírozásához való hozzájárulás céljából nyújtott Euratom-kölcsönökre vonatkozó szerződéskötésnek a Bizottság részére történő engedélyezéséről (HL L 88., 1977.4.6., 9. o.).
2.
Ismertetés
A 94/179/Euratom határozat (HL L 84., 1994.3.29., 41. o.) kibővíti a 77/270/Euratom határozattal az Euratom-hitelfelvételek körét a közép- és kelet-európai országokban és a Független Államok Közösségében működő nukleáris erőművek hatékonyságának és biztonságának javítására.
Az Euratom maximális hitelfelvételi lehetőségei a tagállamok és a harmadik országok számára továbbra is 4 000 000 000 EUR összegben van meghatározva.
2000-ben a Bizottság jóváhagyott egy (212 500 000 EUR összegű) hitelt Kozloduy (Bulgária) javára, az utolsó részlet kifizetése 2006-ban történt.
2000-ben a Bizottság jóváhagyott egy hitelt a K2R4 projekt számára (Ukrajna), de a hitel összegét 2004-ben 83 000 000 USDnek megfelelő euroösszegre csökkentette.
A Bizottság a 2004.
évi bizottsági határozat értelmében 39 000 000 EUR (első részlet) 2007-ben, 2008-ban 22 000 000 USD, 2009-ben pedig 10 335 000 USD hitelt nyújtott a K2R4-nek.
2004-ben a Bizottság jóváhagyott egy (223 500 000 EUR összegű) hitelt Cernavoda (Románia) javára.
Az első részlet (100 000 000 EUR) és a második részlet (90 000 000 EUR) folyósítására 2005-ben, az utolsó részletére (33 500 000 EUR) 2006-ban került sor.
2013-ban a Bizottság a nukleáris erőművek biztonságának fejlesztése céljából 300 000 000 EUR kölcsön nyújtásáról döntött az Energoatom (Ukrajna) részére.
A kölcsönre az EBRD-vel együttműködésben kerül sor, amely ezzel párhuzamosan egy másik, 300 000 000 EUR összegű kölcsönt biztosít.
A 2015. évi értékelés szerint a kölcsön kezdeti rendelkezésre állásának előfeltételei maradéktalanul teljesültek, és a kölcsönt hatékonynak nyilvánították.
2015. május 27-én a Bizottság az Euratom-hitel keretében 100 000 000 EUR maximális összegű hitel nyújtását engedélyezte az Energoatom részére, azzal a feltétellel, hogy az Energoatom az EBRD által biztosított hitelből legalább 50 000 000 EUR összeget lehív.
E hitelekhez állami garanciavállalás is kapcsolódik, amely az év végén fennálló kintlevőségek 100 %-át fedezi.
Az első, 50 000 000 EUR összegű részletet 2017 májusában, a második, szintén 50 000 000 EUR összegű részletet pedig 2018 júliusában folyósították.
A harmadik, 100 000 000 EUR összegű részletet 2020 júliusában, a végső, szintén 100 000 000 EUR összegű részletet pedig 2021 decemberében folyósították.
3.
A költségvetésre gyakorolt hatás
A külső fellépésekre vonatkozó garanciaalap létrehozásáról szóló, 1994. október 31-i 2728/94/EK, Euratom tanácsi rendelet (HL L 293., 1994.11.12., 1. o.) hatálybalépése óra – amely rendeletet a későbbiekben az 480/2009/EK, Euratom tanácsi rendelet (HL L 145., 2009.6.10., 10. o.) és az (EU) 2018/409 rendelet (HL L 76., 2018.3.19., 1. o.) módosította – az esetleges nemteljesítéseket a rendelkezésre álló összeg erejéig az említett alap fedezi.
A Szomszédsági, Fejlesztési és Nemzetközi Együttműködési Eszköz (Globális Európa) létrehozásáról, a 466/2014/EU európai parlamenti és tanácsi határozat módosításáról és hatályon kívül helyezéséről, valamint az (EU) 2017/1601 európai parlamenti és tanácsi rendelet és a 480/2009/EK, Euratom tanácsi rendelet hatályon kívül helyezéséről szóló, 2021. június 9-i (EU) 2021/947 rendelet (HL L 209., 2021.6.14., 1. o.)
32. cikkének (9) bekezdése szerint a külső tevékenységekre vonatkozó garanciaalapnak a 2021. július 31-én meglévő nettó eszközeit át kellett utalni a közös tartalékalapba.
Az említett átutalásra 2021.
augusztus 1-jén került sor.